DCC:ปันผลหรูแถมจ่ายดีทุกไตรมาสแนะนำ”ถือ”ราคาเป้าหมาย 4.8 บาท
DCC:ปันผลหรูแถมจ่ายดีทุกไตรมาสแนะนำ"ถือ"ราคาเป้าหมาย 4.8 บาท
29 ธ.ค. 2559

บล.ดีบีเอส วิคเคอร์ส ระบุในบทวิเคราะห์วันนี้ (28 ธ.ค.) ว่า บริษัท ไดนาสตี้เซรามิค จำกัด (มหาชน) หรือ DCC เพราะฝนน้อยลงและต้นทุนพลังงานยังคงต่ำ ทำให้มาร์จิ้นทรงตัวอยู่ในระดับสูงมากที่ประมาณ 45% ใกล้เคียงกับไตรมาส 3/59 ได้ (ซึ่งเพิ่มจากไตรมาส3/58 ที่ 42%) สำหรับทั้งปี 59 ประมาณการยอดขายเติบโต 3% แต่กำไรสุทธิขยายตัวได้ 8% เป็น 1.48 พันล้านบาท เพราะอัตรากำไรขั้นต้นที่สูงขึ้น
โดนประเมินว่าการเติบโตของยอดขายจะเท่ากับ 7% (ปริมาณขาย +5% และราคา +2%)  คาดการณ์กำไรสุทธิเติบโตราว 6% เป็น 1.56 พันล้านบาท ซึ่งอยู่ในเกณฑ์ใกล้เคียงกับตลาดรวม อย่างไรก็ตาม ประมาณการนี้มี Positive upside ถ้าปี 60 ไม่มีปัญหาภัยธรรมชาติ ทำให้รายได้เกษตรกรเพิ่มขึ้นดี ก็จะมีโอกาสที่ยอดขายบริษัทจะขยายตัวได้มากกว่าที่เราประมาณการไว้ ทั้งนี้ยอดขาย DCC อยู่ในต่างจังหวัดประมาณ 80-85%
แม้ว่าหนี้สินจะเพิ่มขึ้นจาก 830 ล้านบาทในสิ้นไตรมาส 2/529 เป็น 1.24 พันล้านบาทในสิ้นไตรมาส 3/59 แต่สัดส่วนหนี้สินสุทธิต่อทุนสิ้นก.ย.59 ก็ยังอยู่ที่ 0.35 เท่าซึ่งไม่ได้สูง
ประเมินราคาพื้นฐานไว้ที่ 4.80 บาท โดยอิงกับ P/E ปี 60 ที่ 20 เท่า จุดเด่นของบริษัท คือ การเป็นผู้นำในธุรกิจกระเบื้องปูพื้น-บุผนังที่มีส่วนแบ่งการตลาดในประเทศสูงสุดและมีอัตรากำไรสุทธิสูงถึง 20% (ซึ่งเป็นอันดับ 1 ของอุตสาหกรรม) บริษัทจ่ายปันผลดีและสม่ำเสมอ คาดการณ์ Dividend yield ปี 60 ไว้ที่ 4.0% (ให้สมมติฐานอัตราการจ่ายปันผล 75% ของกำไรสุทธิ) โดยจ่ายทุกไตรมาส